stanford-oval/wikipedia huggingface dataset:
Keltiö
Aiheesta muualla

Kasviatlas 2021: Keltiön eli linnunkeltiön (Guizotia abyssinica) levinneisyys Suomessa.
Suomen Lajitietokeskus: Keltiö (linnunkeltiö) – Guizotia abyssinica
Finto: Kassu – Kasvien suomenkieliset nimet: Keltiö
Keltiön siemeniä.
Keltiö kukkii.
Kimmo Nevonmaa

Kimmo Nevonmaa (10. toukokuuta 1960 Savonlinna – 18. syyskuuta 1996 Helsinki) oli suomalainen säveltäjä. Hän opiskeli Savonlinnassa ja myöhemmin Kuopiossa. Nevonmaa valmistui Kuopion konservatoriosta vuonna 1988. Samana vuonna hän siirtyi Helsinkiin opiskelemaan sävellystä, josta hän suoritti diplominsa vuonna 1994. Nevonmaa kuoli kaksi vuotta myöhemmin aivoverenvuotoon.
Nevonmaa sävelsi muun muassa jousikvarteton (1990) ja orkesterimusiikkia.
Kira Rudyk

Kira Rudyk.
Kira Oleksandrivna Rudyk (ukr. Кіра Олександрівна Рудик; s. 14. lokakuuta 1985) on ukrainalainen poliitikko ja Holos-puolueen puheenjohtaja.
Rudyk syntyi Užhorodissa. Hän opiskeli Kiovan Mohyla-akatemiassa informaatioteknologiaa ja valmistui maisteriksi vuonna 2008. Vuosina 2005–2016 hän työskenteli IT-yrityksissä. Vuoden 2019 parlamenttivaaleissa hänet valittiin Ukrainan parlamenttiin eli Verh’ovna Radaan Holos-puolueen listan kolmantena. Maaliskuussa 2020 hänet valittiin Holosin puheenjohtajaksi.
Katalonian ralli 2013

|  Katalonian ralli 2013 |
| --- | --- |
 12. osakilpailu 13 osakilpailusta kaudella 2013. 


Palkintokoroke
Voittaja:   Sébastien Ogier  Julien Ingrassia  (Volkswagen)
Toinen:   Jari-Matti Latvala  Miikka Anttila  (Volkswagen)
Kolmas:   Mikko Hirvonen  Jarmo Lehtinen  (Citroën)
Rallin voittaja Sébastien Ogier.
Katalonian ralli 2013 (virallisesti 49. RallyRACC Catalunya – Costa Daurada 2013) oli Rallin MM-sarjan kauden 2013 12. osakilpailu, joka ajettiin 25–27. lokakuuta.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Ogier |  Julien Ingrassia | Volkswagen Polo R WRC | 3:33.21,2 |  | 25 |
| 2. |  Jari-Matti Latvala |  Miikka Anttila | Volkswagen Polo R WRC | 3:33.54,1 | +32,9 | 18 |
| 3. |  Mikko Hirvonen |  Jarmo Lehtinen | Citroën DS3 WRC | 3:34.34,9 | +1.13,7 | 15 |
| 4. |  Thierry Neuville |  Nicolas Gilsoul | Ford Fiesta RS WRC | 3:34.55,1 | +1.33,9 | 12 |
| 5. |  Jevgeni Novikov |  Ilka Minor | Ford Fiesta RS WRC | 3:35.22,2 | +2.01,0 | 10 |
| 6. |  Mads Ostberg |  Jonas Andersson | Ford Fiesta RS WRC | 3:35.47,2 | +2.26,0 | 8 |
| 7. |  Martin Prokop |  Michael Ernst | Ford Fiesta RS WRC | 3:38.17,0 | +4.55,8 | 6 |
| 8. |  Hayden Paddon |  John Kennard | Ford Fiesta RS WRC | 3:40.16,9 | +6.55,7 | 4 |
| 9. |  Robert Kubica |  Maciej Baran | Citroën DS3 RRC | 3:44.35,3 | +11.14,1 | 2 |
| 10. |  Abdulaziz Al-Kuwari |  Killian Duffy | Ford Fiesta RS WRC | 3:46.48,0 | +13.26,8 | 1 |
Lähde:
Aiheesta muualla

Kuvia tai muita tiedostoja aiheesta Katalonian ralli 2013 Wikimedia Commonsissa
Lazaréta (Chaniá)

Lazarétan saari Chaniásta nähtynä. Etualalla pienempiä luotoja, taustalla Ágioi Theódoroin saari ja Rodopóksen niemi.
| --- | --- |
Muut nimet:  Lazarétta (Λαζαρέττα), Lazaréto (Λαζαρέτο)
Sijainti:  35°31′09″N, 23°59′58″E, Chaniá Chaniá, Kreeta Kreikka
Saariryhmä:  Kreetan saaret
Pinta-ala:  0,015 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Lazaréta (kreik. Λαζαρέτα, myös Lazarétta, Λαζαρέττα, Lazaréto, Λαζαρέτο) on pieni Kreikan saari, joka sijaitsee Kreetanmeressä Kreetan saaren pohjoisrannikon ja Chanián kaupungin edustalla. Saaren pinta-ala on noin 0,015 neliökilometriä ja se on asumaton (vuonna 2011). Hallinnollisesti Lazaréta kuuluu Chanián kuntaan, Chanián alueyksikköön ja Kreetan alueeseen.
Lazarétan suurin pituus on noin 200 metriä ja leveys noin 70 metriä. Saari on saanut italialaisittain karanteeniasemaan viittaavan nimensä siitä, että venetsialaiset käyttivät sitä 1600-luvulla eristyssaarena kulkutautien varalta, kuten useimpia muita satamakaupunkien edustalla olleita pieniä saaria.
Lazarétalla on venetsialaisaikaisten rakennusten raunioita sekä hautoja. Vuonna 1645 osmanit tuhosivat rakennuksia sijoittaakseen saarelle suuren tykin, jolla he ampuivat piirittämäänsä Chaniáa. Saksalaiset pudottivat saarelle pommeja harjoituksissaan toisen maailmansodan aikana. 1950-luvulla järjestettiin uintikilpailuja saarelta Chaniáan.
Lazio

Lazio tarkoittaa muun muassa seuraavaa:
Lazio, Latiumin hallinnollisen alueen italiankielinen nimi
SS Lazio, roomalainen jalkapallojoukkue.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lazio”, voi hakea sivunnimihaulla, laajalla sivunnimihaulla tai tekstihaulla.
King Tubby

King Tubby (oik. Osbourne Ruddock, 28. tammikuuta 1941 − 6. helmikuuta 1989) oli jamaikalainen sähköinsinööri, ääniteknikko ja tuottaja, joka tunnetaan vaikutuksestaan dub-musiikin kehitykseen 1960- ja 1970-luvuilla. Tubbyn studiotuotanto nosti hänet tuottajana arvostettuun asemaan, joka yleensä kuuluu vain säveltäjille ja muusikoille. Hänen tuotantonsa vaikutti laajasti moneen populaarimusiikin tyylilajiin. Häntä pidetään myös usein uudelleen miksattujen kappaleiden remix-konseptin keksijänä.[lähde? ]
King Tubbyn musiikkiura alkoi 1950-luvulla reggaeta soittaneissa sound systemeissä, jotka soittivat tanssimusiikkia Kingstonin kaduilla. Alkuun Tubby korjasi laitteistoja, kunnes perusti oman sound systemin, Tubby's Hometown Hi-Fin. Siitä tuli yleisön keskuudessa erittäin suosittu hyvän äänenlaadun ja Tubbyn hyödyntämien omalaatuisten kaikuefektien takia, joista tuli myöhemmin dub-musiikin tunnus.
Tubby aloitti toimintansa tuottajana 1970-luvulla. Hän työskenteli useiden jamaikalaisten huippumuusikoiden, kuten tuottajien Lee Perryn, Bunny Leen, Augustus Pablon ja Vivian Jacksonin sekä monien reggae-artistien kanssa.
Tuntematon henkilö ampui King Tubbyn 6. helmikuuta 1989 hänen kotinsa lähellä. Ampumisen syyksi on arveltu ryöstöyritystä.
Aiheesta muualla

King Tubbyn diskografia
King Tubbyn profiili BBC:ssä
Kira Kytölä

| Kira Kytölä |
| --- | --- |
 Kira Kytölä Jyväskylän Kalevan kisoissa vuonna 2018.
Henkilötiedot
Syntynyt: 25. kesäkuuta 1993 (ikä 31) Espoo
Kansalaisuus:   Suomi
Uran tiedot
Pituus:  178 cm
Paino:  62 kg
Laji:  pituushyppy, kolmiloikka
Seura:  Esbo Idrottsförening
Valmentaja:  Ragne Kytölä
Kira Janita Kytölä (s. 25. kesäkuuta 1993 Espoo) on suomalainen pituushyppääjä ja kolmiloikkaaja. Hän edustaa Esbo Idrottsföreningiä ja hänen valmentajanaan toimii hänen äitinsä Ragne Kytölä.
Kytölä voitti pituushypyn Suomen-mestaruuden Jyväskylän Kalevan kisoissa 2018 ennätyksellään 642 cm ja oli samoissa kisoissa kolmiloikassa hopealla. Turun Kalevan kisoissa 2020 hän oli pituudessa hopealla tuloksella 618 cm. Tampereen Kalevan kisoissa 2021 hän oli sekä pituushypyssä että kolmiloikassa toinen. Joensuun Kalevan kisoissa 2022 hän oli kolmiloikassa kolmas, samoin Vaasassa 2024. Kytölä on voittanut sisäratojen SM-kilpailuista kolmiloikan hopeaa vuonna 2019 ja pronssia vuonna 2017. Lisäksi hän on ollut mukana viestijuoksun SM-kilpailuissa voittamassa pronssia 4 × 100 metrin viestijuoksusta vuonna 2017 ja 4 × 400 metrin viestissä pronssia 2021. Kytölän ennätyksiä ovat pituushypyssä ulkoa 642 cm (2018) ja hallista 610 cm (2019) ja kolmiloikassa ulkoa 13,61 metriä (2018) ja hallista 13,05 metriä (2019).
Molemmat Kytölän vanhemmat ovat kilpailleet yleisurheilussa. Äiti Ragne on ollut moniottelija ja isä Eero keskimatkojen juoksija.
Levosetiritsiini

| --- | --- |

Levosetiritsiini
Systemaattinen (IUPAC) nimi
2-[2-[4-[(R)-(4-kloorifenyyli)-fenyylimetyyli]piperatsin-1-yyli]etoksi]etikkahappo
Tunnisteet
CAS-numero: 130018-77-8
ATC-koodi: R06AE09
PubChem CID: 1549000
Kemialliset tiedot
Kaava: C21H25N2ClO3 
Moolimassa: 388,88
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Proteiinisitoutuminen: 90 %
Metabolia: Hepaattinen
Puoliintumisaika: 6-10 h
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Levosetiritsiini on antihistamiini. Sitä käytetään allergisen nuhan ja urtikatrian hoitoon. Suomessa sitä myydään valmistenimillä Levazyr, Levocetirizin, Nocedan ja Xyzal.
Levosetiritsiini on setiritsiinin R-enantiomeeri. Setiritsiini on taas edelleen hajoamistuote ja sukulaisaine hydroksitsiinille.
Lääkeainepakkauksia, jotka sisältävät levosetiritsiiniä.
Ensimmäisenä tämän lääkkeen toi Euroopan markkinoille UCB Pharma, joka on kehittänyt myös hydroksitsiinin.
Aiheesta muualla

Kyoto Encyclopedia of Genes and Genomes (KEGG): Levocetirizine (englanniksi)
ChemBlink: Levocetirizine (englanniksi)
Lazdijai (kylä)

Lazdijai on kylä eteläisessä Liettuassa, Lazdijain kunnallispiirissa, Alytusin läänissä lähellä Puolan rajaa. Vuonna 2001 kylässä asui 493 asukasta.
Kylän sijainti kartalla
King Star

King Star on helsinkiläinen rockabilly-vaikutteinen rockyhtye. Yhtye julkaisi debyyttialbuminsa Kings & Clowns vuonna 2010. Albumi sai positiiviset arvostelut musiikkimediassa[lähde? ] ja siltä julkaistiin kaksi singleä: ”Ska-Bi-Doo” ja ”Daddy”.
Aiheesta muualla

Kings & Clownsin arvostelu Noise.fi-sivustolla
Rumban haastattelu (Arkistoitu – Internet Archive)
Lehtonoidanlukko

| Lehtonoidanlukko |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Sanikkaiset Pteridophyta
Alakaari::  Saniaiset Pteridophytina
Luokka::  Ophioglossopsida
Lahko::  Ophioglossales
Heimo::  Käärmeenkielikasvit Ophioglossaceae
Suku::  Isonoidanlukot Botrypus
Laji::  virginianus
Kaksiosainen nimi
 Botrypus virginianus  (L.) Michx. 
Synonyymit
 Osmunda virginiana L.  Botrychium virginianum (L.) Sw. 
Katso myös
   Lehtonoidanlukko Wikispeciesissä   Lehtonoidanlukko Commonsissa 
Infobox OKNimi-testi OK: 
Lehtonoidanlukko (Botrypus virginianus) kuuluu isonoidanlukkojen (Botrypus) sukuun ja käärmeenkielikasvien heimoon. Aiemmin sen ajateltiin kuuluvan noidanlukkojen (Botrychium) sukuun. Se on pääasiassa Euraasian ja Pohjois-Amerikan lauhkeilla vyöhykkeillä tavattava saniaislaji. Suomessa se on erittäin uhanalainen ja rauhoitettu laji.
Ulkonäkö ja koko

Lehtonoidanlukko on suurin Suomessa tavattavista noidanlukoista. Sillä on mehevä juurakko, josta nousee itiöitä levittävä, 20–50 cm korkeaksi kasvava lehtivarsi. Steriilit yksilöt jäävät pienemmiksi. Lehdet ovat pehmeät ja kellanvihreät. Leveän kolmiomainen, 2–3 kertaa parilehdykkäinen ja lähes ruoditon lehtilapa jakaantuu lehtivarren puolivälissä. Itiöpesäkkeistö on kapean kartiomainen, monihaarainen ja pitkäperäinen. Kaikkiin yksilöihin ei kehity itiöpesäkkeistöä. Suomessa lehtonoidanlukon itiöt kypsyvät heinä-elokuussa. Lehtonoidanlukon lehtilapa muistuttaa erehdyttävästi koiranputkea (Anthriscus sylvestris).
Levinneisyys

Lehtonoidanlukkoa tavataan laajalla alueella pohjoisen pallonpuoliskon lauhkealla vyöhykkeellä, mutta sen esiintymisalue on laikukkainen. Lajin pääesiintymisalue on Pohjois-Amerikassa, jossa sitä kasvaa mantereen itä-, keski- ja pohjoisosissa. Euroopassa lajia tavataan kapealla vyöhykkeellä Alppien ja Karpaattien välisellä alueella, ja sieltä edelleen Puolaan, Pohjois-Ukrainaan ja Luoteis-Venäjälle. Pohjoismaissa lehtonoidanlukkoa tavataan ainoastaan Suomesta ja Ruotsista. Euroopasta levinneisyysalue jatkuu Keski-Siperiaan saakka. Paikoitellen sitä tavataan myös muualta Aasiassa, muun muassa Japanissa.  Suomessa lehtonoidanlukon esiintymisalue on kaksijakoinen. Sitä tavataan toisaalta Varsinais-Suomen ja Länsi-Uudenmaan kalkkialueilta ja toisaalta Perämeren alueelta aina Rovaniemelle saakka. Laji on kaikkialla harvinainen. Ahvenanmaalta laji lienee kadonnut.
Elinympäristö

Lehtonoidanlukko on kalkinvaatija. Se kasvaa varjoisissa ja puoliavoimissa lehdoissa ja kuusivaltaisissa rehevissä metsissä. Sitä tavataan myös vanhojen kalkkikuoppien reunamilla. Laji ilmeisesti vaatii uusiutuakseen myrskytuhoja, metsäpaloja tai jopa metsänhakkuita. Lehtonoidanlukko on harvinaistunut pellonraivauksen, voimakkaan metsänhoidon ja kalkinlouhinnan seurauksena.
Aiheesta muualla

Kasviatlas 2010: Lehtonoidanlukon levinneisyys Suomessa
Pohjolan kasvien pauloissa: Botrypus virginianus - lehtonoidanlukko
USDA (myös kuvia)
Lehtonoidanlukon itiöpesäkkeistö.
Lehtonoidanlukon lehdet muistuttavat koiranputken lehtiä.
Liao Bin Qu

Liao Bin Qu (jap. 廖彬曲, synt. 11. marraskuuta 1983 Guangxin maakunta, Kiina) on  kiinalainen muusikko, joka tuli tunnetuksi Twelve Girls Band-musiikkiryhmässä soittamalla diziä.
Hän on opiskellut ammattimaista dizin-, xiaon- ja hulusinsoittoa Central Conservatory of Musicissa.
Kimmovasara

Kimmovasara (betonin kovuusmittari) on betoniin käytettävä testivasara, jolla tehdään rakennetta rikkomatonta betonin lujuuden testausta. Kimmovasaran  mittaustulos perustuu testivasaran takaisinkimmahduksen matkan mittaamiseen iskettäessä vasaralla betonin pintaan.
Katalonian ralli 2012

|  Katalonian ralli 2012 |
| --- | --- |
 13. osakilpailu 13 osakilpailusta kaudella 2012. 


Palkintokoroke
Voittaja:   Sébastien Loeb  Daniel Elena  (Citroën)
Toinen:   Jari-Matti Latvala  Miikka Anttila  (Ford)
Kolmas:   Mikko Hirvonen  Jarmo Lehtinen  (Citroën)
Rallin voittaja Sébastien Loeb.
Katalonian ralli 2012 (virallisesti 48. RallyRACC Catalunya – Costa Daurada 2012) oli Rallin MM-sarjan kauden 2012 13. ja viimeinen osakilpailu, joka ajettiin 9–11. marraskuuta.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Loeb |  Daniel Elena | Citroën DS3 WRC | 4:14.29,1 |  | 25+1 |
| 2. |  Jari-Matti Latvala |  Miikka Anttila | Ford Fiesta RS WRC | 4:14.36,1 | +7,0 | 18+3 |
| 3. |  Mikko Hirvonen |  Jarmo Lehtinen | Citroën DS3 WRC | 4:16.15,9 | +1.46,8 | 15 |
| 4. |  Mads Østberg |  Jonas Andersson | Ford Fiesta RS WRC | 4:16.25,5 | +1.56,4 | 12 |
| 5. |  Jarkko Nikara |  Jarkko Kalliolepo | Mini John Cooper Works WRC | 4:30.37,0 | +16.07,9 | 10 |
| 6. |  Craig Breen |  Paul Nagle | Ford Fiesta S2000 | 4:32.39,5 | +18.10,4 | 8 |
| 7. |  Chris Atkinson |  Glenn MacNeall | Mini John Cooper Works WRC | 4:33.43,8 | +19.14,7 | 6 |
| 8. |  Per-Gunnar Andersson |  Emil Axelsson | Proton Satria Neo S2000 | 4:34.45,2 | +20.16,1 | 4 |
| 9. |  Daniel Sordo |  Carlos del Barrio | Mini John Cooper Works WRC | 4:40.09,7 | +25.40,6 | 2+2 |
| 10. |  Jevgeni Novikov |  Ilka Minor | Ford Fiesta RS WRC | 4:40.15,7 | +25.46,6 | 1 |
Lähde:
Muuta

Jari-Matti Latvalan viimeinen kilpailu Fordilla.
Thierry Neuvillen viimeinen kilpailu Citroën Juniorilla.
Daniel Sordon viimeinen kilpailu Prodrivella.
Chris Atkinsonin viimeinen kilpailu Mini Portugalilla.
Jarkko Nikaran ja Craig Breenin ensimmäiset pisteet.
Fordin ja Citroën Juniorin viimeinen kilpailu.
Petter Solbergin uran viimeinen kilpailu.
Aiheesta muualla

Kuvia tai muita tiedostoja aiheesta Katalonian ralli 2012 Wikimedia Commonsissa
Kaukosen silta

| Kaukosen silta |
| --- | --- |
Ajokaistoja:  2
Ylittää:  Ounasjoki
Sijainti:  Kaukonen, Kittilä
Ylläpitäjä:  Liikennevirasto
Siltatyyppi:  teräsbetoninen jännitetty palkkisilta
Pituus:  176 m
Leveys:  13 m
Avattu liikenteelle:  2014
Koordinaatit:  67°29′08″N, 024°54′45″E
Lisää silta-artikkeleitaArkkitehtuurin teemasivulla
Kaukosen silta on kantatie 79:llä Kittilässä, Kaukosen kylän kohdalla sijaitseva Ounasjoen ylittävä silta. Sillan rakentaminen alkoi vuoden 2013 syksyllä ja silta avattiin liikenteelle 29. elokuuta 2014. Silta on kolmiaukkoinen jännitetty betonipalkkisilta, pituudeltaan 176 metriä ja leveydeltään 13 metriä. Sillalla on kahden ajokaistan lisäksi kevyen liikenteen väylä.
Uusi silta rakennettiin noin 500 metriä vanhan sillan pohjoispuolelle. Se vaati kantatien uudelleenlinjauksen noin 3,3 kilometrin matkalta sekä Kaukosen kylän alueella olevien teiden uudelleensuunnittelun. Uuden sillan valmistuttua vanha silta sekä sen eteläpuolella peltojen keskellä oleva tien pengerrys purettiin tulvariskien vähentämiseksi.
Edellinen silta

Vanha Kaukosen silta oli valmistunut vuonna 1952, ja se oli erittäin huonokuntoinen, sekä vain 4,5 metriä leveänä nykyaikaiselle raskaalle liikenteelle myös aivan liian kapea. Sillan huonon kunnon vuoksi Lapin Ely-keskus määräsi sillalle 50 tonnin kokonaispaino- ja 16 tonnin telipainorajoituksen 1. toukokuuta 2012 alkaen. Sillan painorajoitus aiheutti merkittäviä lisäkustannuksia, sillä raskas liikenne joutui kiertämään sillan joko Sodankylän tai Kolarin kautta, mikä lisäsi ajomatkaa 65 tai 82 kilometriä kiertoreitistä riippuen. Lisäksi kumpikin kiertoreitti vaati kapean, mutkikkaan ja huonokuntoisen kantatie 80:n käyttöä, mikä heikensi liikenneturvallisuutta huomattavasti.
Sillalla oli sen kapeuden vuoksi myös Suomen kantatieverkolla ainoa laatuaan oleva Väistämisvelvollisuus kohdattaessa -liikennejärjestely. Vanha silta sekä tien pengerrys aiheuttivat myös sillan pohjoispuolelle vuosittain suuren tulvariskin.
Kimmo Yrjänen

Kimmo Yrjänen (s. 11. huhtikuuta 1968) on suomalainen pesäpalloilija. Yrjänen edusti pääsarjaurallaan Hyvinkään Tahkoa ja Riihimäen Pallonlyöjiä. Yrjänen saavutti urallaan yhden SM-hopean kaudella 1992 ja kolme SM-pronssia kaudella 1987, kaudella 1989 ja kaudella 1990. Yrjänen pelasi urallaan Pesäpallon SM-sarjassa ja Superpesiksessä yhteensä 116 runkosarjaottelua. Näissä hän löi viisi kunnaria ja 38 tavallista juoksua, toi 71 juoksua ja keräsi 348 kärkilyöntiä. Yrjänen pelasi urallaan 19 ylemmän loppusarjan ottelua. Näissä hän löi yhden kunnarin ja neljä tavallista juoksua, toi viisi juoksua ja keräsi 33 kärkilyöntiä. Yrjänen pelasi urallaan 19 alemman loppusarjan ottelua. Näissä hän löi yhden kunnarin ja 11 tavallista juoksua, toi kymmenen juoksua ja keräsi 70 kärkilyöntiä.
Kimmo Mörö

| Henkilötiedot |
| --- | --- | --- | --- |
Syntymäaika: 1. huhtikuuta 1963 (ikä 61)
Syntymäpaikka: Jämsä, Suomi
Pelipaikka: puolustaja/hyökkääjä
Pituus: 180 cm
Junioriseurat
: JämPa
Seurat
| Vuodet | Seura | O | (M) |
| 1980–1983 | JämPa | – | (32) |
| 1984–1987 | TPV | 88 | (7) |
| 1988 | JämPa | 17 | (4) |
| 1989 | JIlves | 16 | (6) |
| 1990–1991 | Ilves | 36 | (1) |
| 1992 | TKT | 9 | (0) |
| 1993–1994 | JIlves | 40 | (8) |
| 1996–2005 | KaIK | 151 | (19) |
| Yhteensä | Yhteensä | 357 | (45) |
 Seurajoukkueuran tilastot kattavat vain kansalliset sarjat.
Kimmo Mörö (s. 1. huhtikuuta 1963 Jämsä) on entinen suomalainen jalkapalloilija. Pelipaikaltaan hän oli keskuspuolustaja tai hyökkääjä..
Ura

Mörö aloitti uransa hyökkääjänä Jämsän Pallossa. Hän siirtyi kaudeksi 1984 Tampereen Pallo-Veikkoihin, jossa pelasi kauteen 1987 asti. Vuonna 1989 hän pelasi III divisioonan Jämsänkosken Ilveksessä.
Vuodet 1990–1991 Mörö pelasi Veikkausliigan Tampereen Ilveksessä. Otteluita kertyi 36 ja maaleja yksi. Vuonna 1990 Mörö voitti Ilveksen kanssa Suomen Cupin. Cup-voiton ansiosta hän pelasi seuraavana vuonna Cup-voittajien cupissa yhden ottelun.
Vuodet 1993–1994 Mörö pelasi jälleen Kolmosessa JIlveksessä.. Vuosina 1996–2005 hän edusti Kakkosen Kaskö IK:ta, jonka paidassa hän lopetti uransa 42-vuotiaana vuonna 2005.
Lennart Ginman

Lennart Alexander Ginman (4. huhtikuuta 1885 Kemiö – 29. elokuuta 1968 Tammisaari) oli suomenruotsalainen kirjailija ja kansakoulunopettaja.
Teoksia

Arbetsuppgifter i zoologi : ifyllnadsteckningar och arbetsanvisningar ; tekijät Lennart Ginman, Gideon Sandell. Nordiska papperskompaniet, Helsingfors 1934 (suomeksi nimellä Eläinopin tehtäviä : täydennettäviä piirustuksia ja työohjeita. Pohjoismaiden paperikomppania, Helsinki 1934)
Kring Träsköfjärden : hågkomster och berättelser från 1800-talets senare årtionden. Förlaget Bro, Åbo 1944
Kimméria

| Kimméria Κιμμέρια |
| --- | --- |
 Kimméria
 Koordinaatit: 41°8′51″N, 24°56′10″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Xánthi
Kunta:  Xánthi
Hallinto:  
 – Asutustyyppi:  kaupunki
 – Kallikrates-koodi:  0601010301
Väkiluku (2011):  3 644
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Kimméria (kreik. Κιμμέρια) on Kreikan kaupunki, joka kuuluu hallinnollisesti Xánthin kuntaan, Xánthin alueyksikköön ja Itä-Makedonian ja Traakian alueeseen. Kaupungin väkiluku on 3 644 (vuonna 2011).
Kimmérian pieni kaupunki sijaitsee noin viisi kilometriä itään Xánthin kaupungin keskustasta, ja voidaan nykyisin nähdä Xánthin esikaupunkina. Kimméria muodostaa myös laajemman kaupunkiyhdyskunnan (Δημοτική Κοινότητα Κιμμερίων, Dimotikí Koinótita Kimmeríon), johon kuuluvat varsinaisen Kimmérian kaupungin lisäksi Traakian Demokritos-yliopiston Xánthin kampusalue Panepistimioúpoli sekä kylät Anthiró, Áskyra, Éranos, Ketíki, Livádi, Pelekitó, Pórta ja Prióni. Koko yhdyskunnan väkiluku on 3 898.
Leo Joseph

Kiiltokäki (Chrysococcyx lucidus)
Leo Joseph (s. 22. lokakuuta 1958 Adelaide) on australialainen lintujen evoluutioon perehtynyt lintutieteilijä.
Joseph on Australian National Wildlife Collectionin päällikkö ja tutkimusjohtaja ja ANWC Foundationin hallituksen jäsen. Josephin mielenkiinnon kohteena on lintujen evoluutiobiologia, erityisesti systematiikka, Australian ja neotrooppisen alueen linnuston ekologia ja eliömaantiede, fylogenia ja suojelu. Hän tutkii Australian yleisimpiä lintulajeja, etenkin smaragdikäkiä (Chrysococcyx).
Joseph valmistui Adelaiden yliopistosta 1979, ja väitteli filosofian tohtoriksi Queenslandin yliopistosta 1994. Hänen väitöskirjansa käsitteli Itä-Australian sademetsien lintujen evoluutota ja monimuotoisuutta molekulaarisella tasolla (A molecular approach to species diversity and evolution in eastern Australian rainforest birds). Joseph teki väitöksen jälkeen tutkimusta Unversidad de la Republicassa Uruguayssa vuosina 1994–1997, tutkimus käsitteli eteläamerikkalaisten rantalintujen fylogeniaa, muuttokäyttäytymistä ja yhteisön rakennetta (Phylogeny, evolution of migration and population structure in South American migratory shorebirds). Tämän jälkeen hän toimi Philadelphian luonnontieteiden akatemian lintuosaston johtajana Yhdysvalloissa seitsemän vuotta, kunnes palasi Australiaan 2005.
Katalonian ralli 2007

Rallin voittaja Sébastien Loeb.
Katalonian ralli 2007 ajettiin 5.-7. lokakuuta. Se oli kauden 2007 kahdestoista WRC-ralli ja nuorten MM-sarjan kuudes ralli. Asvalttirallina ajetussa kilpailussa oli 18 erikoiskoetta, joiden yhteispituus oli 352,87 km. Siirtymätaipaleineen rallin kokonaispituus oli 1359,96 km. Rallin keskuspaikkana oli Barcelonan eteläpuolella sijaitseva Saloun kaupunki. Kilpailuun otti osaa 84 autokuntaa.
Lopputulokset > Kokonaiskilpailu

| Sijoitus | Kuljettaja | Kartanlukija | Auto | Aika | Ero |
| --- | --- | --- | --- | --- | --- |
| 1. |  Sébastien Loeb |  Daniel Elena | Citroën C4 WRC | 3.22.50,5 | 0.0 |
| 2. |  Daniel Sordo |  Marc Marti | Citroën C4 WRC | 3.23.04,3 | +13,8 |
| 3. |  Marcus Grönholm |  Timo Rautiainen | Ford Focus RS WRC 07 | 3.23.30,3 | +39,8 |
| 4. |  Mikko Hirvonen |  Jarmo Lehtinen | Ford Focus RS WRC 07 | 3.24.16,3 | +1.25,8 |
| 5. |  Francois Duval |  Patrick Pivato | Citroen Xsara WRC | 3.25.19,2 | +2.28,7 |
| 6. |  Petter Solberg |  Phil Mills | Subaru Impreza WRC 06 | 3.25.44,6 | +2.54,1 |
| 7. |  Jari-Matti Latvala |  Miikka Anttila | Ford Focus RS WRC 2006 | 3.26.28,7 | +3.38,2 |
| 8. |  Chris Atkinson |  Stéphane Prévot | Subaru Impreza WRC 06 | 3.27.12,9 | +4.22,4 |